زاہد عبد اللہ

زاہد عبد اللہ پاکستان کے بصارت سے محروم صحافی اور استاد ہیں۔

ابتدائی زندگی اور تعلیم 
زاہد عبد اللہ 1968ء میں سرگودھا میں پیدا ہوئے۔ ان کے والد پاکستانی فوج میں تھے۔ نو بہن بھائیوں میں سب سے پہلے پیدا ہونے والے زاہد پیدائشی نابینا نہیں ہیں۔ بچپن میں انہیں دکھائی دیتا تو تھا لیکن بہت کم۔ جب وہ چھ برس کے ہوئے تو اسکول جانا شروع کیا اور بالآخر تمام تعلیمی مدارج طے کرتے کرتے ایم اے انگلش کیا۔ انہوں نے اپنا دوسرا ایم اے 2004ء میں ڈویلپمنٹ اسٹڈیز میں کیا۔2001ء میں ان کی شادی ہوئی اور اب ان کے تین بیٹے بھی ہیں ۔

کیرئیر کا آغاز 
ایم اے کرنے کے بعد زاہد پہلے تو گھروں میں ٹیوشن پڑھاتے رہے تاہم بعد میں انہوں نے بحریہ، اقراء اور دیگر یونیورسٹیوں میں پڑھانا شروع کر دیا۔

تصانیف 
زاہد عبد اللہ دو کتابوں کے مصنف بھی ہیں۔ جن میں  Disabled by Society اور A Wise Man شامل ہیں۔ اس کے علاوہ زاہد عبد اللہ انگریزی کالمز بھی لکھتے ہیں ۔

سماجی خدمات 
زاہد پاکستان میں معذور افراد کے حقوق کے لیے بھی بڑے سرگرم ہیں۔ اور وہ تحریری و عملی طور نابینا افراد کے حقوق کی جنگ میں ہمیشہ بہت فعال رہے ہیں ۔

حوالہ جات 

1968ء کی پیدائشیں
بقید حیات شخصیات
پاکستانی صحافی
پاکستانی معذور افراد
پاکستانی نابینا شخصیات